Diari Oficial de la Generalitat Valenciana


Sumari del DOGV 9239, del 21-12-2021 (2021/12224)

Informació pública de l'ordre d'edificació en el procediment de declaració d'incompliment del deure d'edificar i sotmetiment al règim d'edificació forçosa relatiu al solar situat al carrer de Vinatea, número 10.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9239

Data del DOGV
:   21-12-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/12719


Data del document
:   09-12-2021

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de l'ordre d'edificació en el procediment de declaració d'incompliment del deure d'edificar i sotmetiment al règim d'edificació forçosa relatiu al solar situat al carrer de Vinatea, número 10. [2021/12780]  
De conformitat amb el que es disposa en l'article 194 del Decret legislatiu 1/2021, de 18 de juny, del Consell d'aprovació del text refós de la Llei d'Ordenació del territori, urbanisme i paisatge, l'ordre d'edificació se sotmetrà a informació pública pel termini d'un mes anunciant-se en el Diari Oficial de la Generalitat Valenciana i en un periòdic de la província d'àmplia difusió i s'haurà de notificar simultàniament o prèviament de manera expressa a la propietat i als titulars de drets reals, per la qual cosa es fa públic el següent:  
La tinent d'alcalde de Manteniment i Obres d'Infraestructura/Planificació i Gestió Urbana/Relacions Institucionals, en virtut de delegació conferida per la Resolució 134 de 24 de juliol de 2020, ha dictat la Resolució GL-6279, de data 19 de novembre de 2021, que en la part dispositiva diu el següent:  
  
Primer. Ordenar l'edificació a la propietat de la parcel·la situada en c/ Vinatea, 10 amb referència cadastral 5326604YJ2752E, per haver superat el termini de dos anys per a edificar indicat en l'article 194 del TRLOTUP, i caldrà sol·licitar llicència i prestar garantia en els termes previstos en l'apartat segon.2 de la part dispositiva de la present proposta.  
Les condicions urbanístiques de la parcel·la l'edificació de la qual s'ordena són les indicades en l'informe de circumstàncies urbanístiques que hi ha en l'expedient, que es resumeixen en:  
Parcel·la del carrer de Vinatea, 10  
Classificació: sòl urbà (SU)  
Qualificació: CHP-1-Conjunt Històric Protegit Ciutat Vella  
Superfície: residencial plurifamiliar 188 metres quadrats  
Ús global: Rpf. / (residencial plurifamiliar)  
Altures permeses: 4  
La parcel·la sobre la qual pesa el deure urbanístic d'edificar està al carrer de Vinatea, 10 amb referència cadastral 5326604YJ2752E, inscrita en el Registre de la Propietat número 3 de València, com a finca registral núm. 6669 de la secció de Sant Vicent, Inscripció 4a ,de 30.09.2003, en el tom 1245, llibre 103, foli 150.  
La present ordre d'edificació implica per si mateixa la inclusió en el Registre Municipal de Solars i Edificis a Rehabilitar; amb efectes merament declaratius i de publicitat, és a dir, qualsevol persona pot consultar el Registre i, per tant, tindre coneixement de l'ordre d'edificació que pesa sobre la propietat.  
En la inscripció en el Registre Municipal de Solars i Edificis a Rehabilitar es faran constar les circumstàncies abans esmentades, relatives a aquest solar.  
  
Segon. Notificar a la propietat i altres titulars de drets reals, els qui, en el termini de dos mesos comptats des de la notificació, podran optar per:  
1. Realitzar-hi les al·legacions que tinguen per convenient.  
2. Comprometre's a sol·licitar llicència en un termini màxim addicional i improrrogable d'altres dos mesos i efectivament a edificar, atorgant fiança del 5 % del cost de les obres mitjançant la presentació del preceptiu projecte bàsic d'edificació.  
3. Manifestar la voluntat d'adherir-se al règim concertat amb el promotor que siga seleccionat en pública concurrència en el règim de substitució forçosa regulat en aquesta llei, en la modalitat de pagament de parts de l'edificació en règim de propietat horitzontal, això sense procedir a la declaració d'incompliment.  
  
Tercer. Sotmetre la present ordre a informació pública pel termini d'un mes mitjançant un anunci en el DOGV i en un periòdic de la província d'àmplia difusió.  
L'expedient està a la disposició dels interessats per a examen i consulta en la seu electrònica de l'Ajuntament de València, sede.valencia.es, entrant en «Carpeta ciutadana - Els meus expedients».  
Quart. Advertir que en el cas que no sol·liciten llicència i efectivament construïsquen o s'adherisquen a l'execució concertada, o si els informes tècnics i jurídics municipals impediren la concessió de la llicència, el procediment de declaració d'incompliment continuarà amb les següents conseqüències de conformitat amb l'article 194.5.b del TRLOTUP, que amb caràcter general són els següents:  
  
1r. La inscripció en el Registre Municipal de Solars i Edificis a Rehabilitar.  
2n. Minoració de l'aprofitament fins a un 50 % de conformitat amb les previsions de l'art. 109.4 del TRLOTUP.  
3r. Es triarà el règim d'edificació forçosa mitjançant substitució forçosa, venda forçosa o expropiació forçosa, segons convinga als interessos públics.  
4t. Comunicació al Registre de la Propietat.  
  
Cinqué. Als efectes previstos en els articles 179 i 194.3 del TRLOTUP, i una vegada notificats els propietaris, s'ha d'inscriure de l'immoble en el Registre Municipal de Solars i Edificis a Rehabilitar, i comunicar la present resolució al Registre de la Propietat.  
  
  
Sisé. Traslladar-ho als serveis de Llicències Urbanístiques d'Obres d'Edificació, Planejament, Gestió Urbanística i Activitats.  
  
València, 9 de desembre de 2021.- El secretari de l'Àrea I: Manuel Latorre Hernández.